stanford-oval/wikipedia huggingface dataset:
ลียูโนร์แห่งโปรตุเกส สมเด็จพระราชินีแห่งเดนมาร์ก

ลียูโนร์แห่งโปรตุเกส (โปรตุเกส: Leonor [liuˈnoɾ], เดนมาร์ก: Eleonora; ราวค.ศ. 1211 - 28 สิงหาคม ค.ศ. 1231) เป็นเจ้าหญิงแห่งโปรตุเกส (อินฟันตา; infanta) ทรงเป็นพระราชธิดาเพียงพระองค์เดียวในพระเจ้าอาฟงซูที่ 2 แห่งโปรตุเกสกับอูร์รากาแห่งกัสติยา และทรงเป็นสมเด็จพระราชินีแห่งเดนมาร์ก จากการอภิเษกสมรสกับวัลเดมาร์ยุวกษัตริย์ พระราชโอรสในพระเจ้าวัลเดมาร์ที่ 2 แห่งเดนมาร์ก ในปีค.ศ. 1229
บิชอปกันเนอร์แห่งวีบอร์ก เป็นผู้ต้นคิดแผนการอภิเษกสมรส ด้วยสมเด็จน้าหรือพระปิตุจฉาของเจ้าหญิงลียูโนร์แห่งโปรตุเกส คือ บึเร็งการียาแห่งโปรตุเกส สมเด็จพระราชินีแห่งเดนมาร์กและเป็นพระชนนีเลี้ยงในวัลเดมาร์ยุวกษัตริย์ พระราชพิธีจัดที่เมืองรีเปอในวันที่ 24 มิถุนายน ค.ศ. 1229 และในวันถัดมา ยุวพระราชินีลียูโนร์ หรือ เอเลโอนอรา ทรงได้รับศักดินาเกาะฟึนครึ่งหนึ่งบริเวณทางใต้ในฐานะของขวัญวันอภิเษกสมรสจากพระราชสวามี แม้ว่าทรงดำรงเป็นยุวราชินี แต่ก็ทรงเป็นสมเด็จพระราชินีแห่งเดนมาร์กองค์หนึ่งเดียวซึ่งพระปิตุจฉาของพระนางได้สิ้นพระชนม์ไปแล้วแปดปีก่อนหน้านี้ โดยกษัตริย์วัลเดมาร์ที่ 2 ไม่ได้อภิเษกสมรสใหม่
เพียงแค่สองปีถัดมา สมเด็จพระราชินีลียูโนร์ได้สิ้นพระชนม์หลังจากมีพระประสูติกาลในวันที่ 28 สิงหาคม ค.ศ. 1231 สามเดือนถัดมาพระราชสวามีก็สวรรคตจากอุบัติเหตุจากการต้องลูกธนูระหว่างล่าสัตว์
มีการตรวจสอบหลุมฝังพระศพของสมเด็จพระราชินีลียูโนร์ที่วิหารในริงสเต็ด พบว่าโครงกระดูกของพระนางมีร่องรอยของโรคมะเร็งกระดูก ซึ่งอาจเป็นสาเหตุสำคัญให้พระนางสิ้นพระชนม์ บริเวณส่วนพระบาทของพระราชินีลียูโนร์ มีโลงศพทำด้วยสารตะกั่วมีกระดูกของเด็กอายุประมาณ 6 เดือน ซึ่งป่วยหนักและเป็นโรคซครอฟิวเลอร์ตั้งแต่แรกเกิด ดังนั้นพระราชินีอาจมีพระสูติกาลบุตรซึ่งมีพระชนม์ชีพอยู่ได้เพียงหกเดือน
ลือมัน

| ลือมัน |
| --- | --- |
นคร
สถานีรถไฟลือมัน
   ธง ตราอาร์ม
ลือมันที่ตั้งนครลือมันในประเทศยูเครน
พิกัด: 48°59′7″N 37°48′40″E﻿ / ﻿48.98528°N 37.81111°E﻿ / 48.98528; 37.81111
ประเทศ:  ยูเครน
แคว้น: ดอแนตสก์
เขต: กรามาตอสก์
ประชากร (ค.ศ. 2021)
 • ทั้งหมด: 20,469 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
ลือมัน (ยูเครน: Лима́н, ออกเสียง: [ɫɪˈmɑn]) ซึ่งระหว่าง ค.ศ. 1925–2016 ใช้ชื่อว่า กรัสนึยลือมัน (Кра́сний Лима́н; แปลว่า ลือมันแดง) เป็นนครทางตอนเหนือของแคว้นดอแนตสก์ ประเทศยูเครน เป็นเมืองชุมทางรถไฟเมืองหนึ่งของแคว้น และเป็นที่ตั้งของหน่วยงานบริหารเทศบาลนครลือมัน ประมาณกันว่าใน ค.ศ. 2021 นครนี้มีประชากร 20,469 คน
นักโบราณคดีค้นพบประติมากรรมหินยุคหินใหม่และร่องรอยวัฒนธรรมซิทจากศตวรรษที่ 4 และ 3 ก่อนคริสต์ศักราชในแถบนครลือมัน ในคริสต์ศตวรรษที่ 17 มีการป้อมปราการสร้างขึ้นที่นี่เพื่อปกป้องชายแดนทางใต้ของภูมิภาคสลอบิดสกาอูกรายีนาจากการโจมตีของชาวตาตาร์ไครเมีย ลือมันได้รับการกล่าวถึงเป็นครั้งแรกในเอกสารจากกลางคริสต์ทศวรรษ 1600 ระหว่างการปฏิรูปการปกครองใน ค.ศ. 1708 ของซาร์ปีเตอร์ที่ 1 แห่งมอสโก ลือมันได้รับการระบุอย่างชัดเจนว่าเป็นหนึ่งในเมืองที่รวมอยู่ในเขตผู้ว่าราชการอะซอฟ ต่อมาใน ค.ศ. 1925 ระบอบโซเวียตได้เติมคำ กรัสนึย (แปลว่า "แดง") หน้าชื่อนครนี้ด้วยจุดประสงค์ทางคตินิยมทางการเมือง จนกระทั่งในวันที่ 4 กุมภาพันธ์ ค.ศ. 2016 รัฐสภายูเครนได้ผ่านร่างกฎหมายให้นครนี้กลับไปใช้ชื่อเดิมโดยตัดคำ กรัสนึย ออกไป
ลุสปิตาแล็ตดายูบรากัต

| ลุสปิตาแล็ตดายูบรากัต |
| --- | --- |
เทศบาล

   ธง ตราอาร์ม
ลุสปิตาแล็ตดายูบรากัตที่ตั้งในแคว้นกาตาลุญญา
พิกัด: 41°21′32″N 2°5′57.9″E﻿ / ﻿41.35889°N 2.099417°E﻿ / 41.35889; 2.099417
Country:  สเปน
Autonomous community:  แคว้นกาตาลุญญา
จังหวัด: บาร์เซโลนา
เทศมณฑล: บาร์ซาลูแน็ส
Judicial district: Hospitalet de Llobregat
Founded: 12th century
การปกครอง
 • Alcalde: Núria Marín (2008) (PSC)
พื้นที่
 • ทั้งหมด: 12.50 ตร.กม. (4.83 ตร.ไมล์)
ความสูง: 8 เมตร (26 ฟุต)
ประชากร (2008)
 • ทั้งหมด: 253,782 คน
 • ความหนาแน่น: 20,000 คน/ตร.กม. (53,000 คน/ตร.ไมล์)
เดมะนิม: Hospitalenc, hospitalenca
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal code: 08901
เว็บไซต์: เว็บไซต์ทางการ
ลุสปิตาแล็ตดายูบรากัต (กาตาลา: L'Hospitalet de Llobregat) หรือย่อว่า ลุสปิตาแล็ต เป็นเมืองที่ตั้งอยู่ทางตะวันตกเฉียงใต้ของบาร์เซโลนา ในแคว้นกาตาลุญญา ประเทศสเปน เป็นเมืองที่มีประชากรเป็นอันดับ 2 ของแคว้นกาตาลุญญา เป็นหนึ่งในเมืองที่มีความหนาแน่นของประชากรมากที่สุด ไม่เฉพาะในสเปน แต่รวมถึงในสหภาพยุโรป
ลาดัก

| ลาดัก |
| --- | --- |
ดินแดนสหภาพของประเทศอินเดีย
อารามลามายูรู ซึ่งเป็นอารามในศาสนาพุทธ
   ตรา
ลาดักในประเทศอินเดีย
พิกัด:  34°10′12″N 77°34′48″E﻿ / ﻿34.17000°N 77.58000°E﻿ / 34.17000; 77.58000
ประเทศ:  อินเดีย
เขต: เลห์ การ์คิล
ดินแดนสหภาพ: 31 ตุลาคม 2562
เมืองหลวง: เลห์ และการ์คิล
การปกครอง
 • ราชยปาล: ราธากฤษณะ มาถุร
 • ผู้แทน: ชัมยางค์ เสริงค์ นามคยาล
 • สภาสูง: ชัมมูและกัศมีร์
พื้นที่
 • ทั้งหมด: 59,196 ตร.กม. (22,856 ตร.ไมล์)
ประชากร (2011)
 • ทั้งหมด: 274,289 คน
 • ความหนาแน่น: 4.6 คน/ตร.กม. (12 คน/ตร.ไมล์)
ภาษา
 • ราชการ: ลาดัก, ทิเบต, ฮินดี
เขตเวลา: UTC+5:30 (IST)
ทะเบียนพาหนะ: เลห์: JK10; การ์คิล: JK07
เมืองหลัก: เลห์, การ์คิล
อัตราการเกิด: 19% (1981)
เว็บไซต์: http://leh.nic.in/ (เลห์) http://kargil.nic.in/ (การ์คิล)
ลาดัก (ลาดัก/บัลติ: ལ་དྭགས; ฮินดี: लद्दाख़; อูรดู: لدّاخ) หรือ ทิเบตน้อย (อังกฤษ: Little Tibet) เป็นดินแดนสหภาพแห่งหนึ่งของประเทศอินเดีย ปัจจุบันครอบคลุมตั้งแต่ธารน้ำแข็งเซียเชนของเทือกเขาการาโกรัมไปจนถึงเทือกเขาหิมาลัยทางตอนใต้ ประชากรส่วนใหญ่มีเชื้อสายอินโด-อารยันและทิเบต ที่นี่เป็นภูมิภาคที่มีประชากรเบาบางที่สุดแห่งหนึ่งของประเทศ แต่มีประวัติศาสตร์และวัฒนธรรมเกี่ยวข้องกับทิเบต ลาดักมีชื่อเสียงด้านความสวยงามแห่งขุนเขาและวัฒนธรรมพื้นเมือง
เดิมลาดักรวมอยู่กับบัลติสถาน (ปัจจุบันขึ้นกับประเทศปากีสถาน) ซึ่งตั้งอยู่ทางตอนบนของหุบเขาสินธุ ทางใต้ติดเมืองซันสการ์และลาเหาล์และสปีติ ทางตะวันออกติดจังหวัดงารีในเขตปกครองตนเองทิเบต ทางตะวันออกเฉียงเหนือติดกับอักไสชิน (ยาวไปตามเทือกเขาคุนหลุน) ทางตอนเหนือติดกับหุบเขานูบราผ่านช่องเขาคาร์ดุง ส่วนทิศตะวันตกติดกับชัมมู, กัศมีร์ และบัลติสถาน
ส่วนดินแดนอักไสชินเป็นแดนพิพาทระหว่างประเทศอินเดียกับประเทศจีน โดยจีนให้อักไสชินขึ้นกับเทศมณฑลโฮตันในเขตปกครองตนเองซินเจียงอุยกูร์ ขณะที่อินเดียให้อักไสชินขึ้นกับลาดักของรัฐชัมมูและกัศมีร์ ก่อให้เกิดความขัดแย้งเป็นสงครามระยะสั้นเมื่อ ค.ศ. 1962 เพราะทั้งสองต่างอ้างสิทธิเหนือดินแดนอักไสชินและอรุณาจัลประเทศ กระทั่งใน ค.ศ. 1993 และ ค.ศ. 1996 ทั้งสองประเทศลงนามเพื่อกำหนดเส้นควบคุมแท้จริง
ในอดีตลาดักมีความสำคัญเพราะเป็นจุดยุทธศาสตร์โดดเด่นและเป็นชุมทางการค้าที่สำคัญ ทว่าในกาลต่อมาทางการจีนได้ประกาศปิดพรมแดนทิเบตกับเอเชียกลางช่วงปี ค.ศ. 1960 ทำให้การค้าและการท่องเที่ยวระหว่างประเทศถดถอย กระทั่ง ค.ศ. 1974 รัฐบาลอินเดียได้ให้การสนับสนุนการท่องเที่ยวในลาดักจนประสบความสำเร็จ ส่วนหนึ่งก็เพราะลาดักตั้งอยู่ในรัฐชัมมูและกัศมีร์อันเป็นจุดยุทธศาสตร์สำคัญของกองทัพอินเดีย
ลาดักมีเมืองใหญ่อยู่สองเมืองคือเลห์และการ์คิล รัฐบาลรัฐชัมมูและกัศมีร์ก่อตั้งหน่วยการบริหารขึ้นต่างหากแยกจากหน่วยการบริหารกัศมีร์ โดยมีที่ทำการใหญ่ในเลห์ จากการสำรวจสำมะโนครัวใน ค.ศ. 2011 ประชากรส่วนใหญ่ในลาดักนับถือศาสนาอิสลาม (โดยมากเป็นชีอะฮ์) ร้อยละ 46.4 รองลงมาคือศาสนาพุทธแบบทิเบตร้อยละ 39.7, ศาสนาฮินดูร้อยละ 12.1 มีนักเคลื่อนไหวในลาดักเรียกร้องให้ลาดักมีสถานะเป็นดินแดนสหภาพแยกออกจากรัฐชัมมูและกัศมีร์ ด้วยเห็นว่าได้รับการปฏิบัติอย่างไม่เป็นธรรมจากกัศมีร์ รวมทั้งลาดักเองก็มีวัฒนธรรมที่แตกต่างไปจากมุสลิมในกัศมีร์ แต่ทว่าประชาชนในการ์คิลซึ่งประชากรส่วนใหญ่เป็นมุสลิมได้ออกมาต่อต้านการยกลาดักขึ้นเป็นดินแดนสหภาพ
วันที่ 5 สิงหาคม ค.ศ. 2019 รัฐบาลอินเดียประกาศจัดตั้งลาดักเป็นดินแดนสหภาพแยกจากรัฐชัมมูและกัศมีร์
ระเบียงภาพ

พระศรีอริยเมตไตรยวัดทิกเซย์
หมู่บ้านรังดุมในซันสการ์
ลามะในอารามเฮมิส
ลาสโล เตอเกช

| ลาสโล เตอเกชสมาชิกสภายุโรป |
| --- | --- |
เตอเกชเมื่อปี 2007

สมาชิกรัฐสภายุโรป
ดำรงตำแหน่ง 11 พฤษภาคม 2007 – 1 กรกฎาคม 2019
เขตเลือกตั้ง: ฮังการี (จากปี 2014)   โรมาเนีย (ถึงปี 2014)
 
ข้อมูลส่วนบุคคล
เกิด:  (1952-04-01) 1 เมษายน ค.ศ. 1952 (72 ปี) กลุฌ-นาปอกา สาธารณรัฐประชาชนโรมาเนีย
พรรคการเมือง:  โรมาเนีย: พรรคประชาชนฮังการีแห่งทรานซิลเวเนีย, พันธมิตรประชาธิปไตยชาวฮังการี  ฮังการี: ฟีแด็ส  สหภาพยุโรป: พรรคประชาชนยุโรป, พันธมิตรเสรียุโรป
คู่สมรส: Edit Joó (หย่าร้าง)
บุตร: มาเต มาร์โตน อิโลนา

ลาสโล เตอเกช (ฮังการี: Tőkés László, ออกเสียง: [ˈtøːkeːʃ ˈlaːsloː]; เกิด 1 เมษายน 1952) เป็นนักการเมืองและนักบวชชาติพันธุ์ฮังการีจากประเทศโรมาเนีย ในฐานะนักการเมือง เขาดำรงตำแหน่งสมาชิกรัฐสภายุโรประหว่างปี 2007–2019 และรองประธานรัฐสภายุโรประหว่างปี 2010–2012 ในฐานะบาทหลวง เขาดำรงตำแหน่งมุขนายกแห่งสังฆมณฑลปฏิรูปกิรายฮาโกแม็ลเลกในสังกัดคริสตจักรปฏิรูปในโรมาเนีย
เตอเกชเป็นอดีตประธานกิตติมศักดิ์ของพันธมิตรประชาธิปไตยชาวฮังการีในโรมาเนีย และในปัจจุบันเป็นประธานสภาแห่งชาติฮังการีแห่งทรานซิลเวเนียซึ่งเป็นองค์การภาคประชาชนสำหรับชาวฮังการีในทรานซิลเวเนีย รวมถึงยังเป็นสมาชิกของกลุ่มปรองดองประวัติศาสตร์ยุโรป มีความสัมพันธ์ใกล้ชิด (แต่ไม่ได้เป็นสมาชิก) กับพรรคประชาชนฮังการีแห่งทรานซิลเวเนีย และร่วมสนับสนุนมติรัฐสภายุโรป ลงวันที่ 2 เมษายน 2009 ว่าด้วยมโนธรรมยุโรปกับระบบรวบอำนาจเบ็ดเสร็จ
ในสมัยโรมาเนียภายใต้ปกครองของผู้เผด็จการนีกอลาเอ ชาวูเชสกู เตอเกชเป็นหนึ่งในผู้วิจารณ์คนสำคัญของระบอบชาวูเชสกู ขณะยังเป็นบาทหลวงอยู่ในเดฌ เขามีส่วนร่วมในการจัดทำวารสารใต้ดินภาษาฮังการี แอ็ลแล็มโปนโตก ("มุมมองปะทะมุมมอง"; 1981–1982) เขาอยู่ในรายชื่อเฝ้าระวังของตำรวจลับและถูกสั่งย้ายให้ไปอยู่ที่หมู่บ้านซึมเปตรูเดกึมปีเยในชนบท แต่เขาไม่ยอมรับคำสั่งนี้และย้ายมาอาศัยในบ้านของบิดามารดาในกลุฌ-นาปอกาแทนเป็นเวลาสองปี ในปี 1989 ศาลออกคำสั่งเนรเทศเขาในวันที่ 20 ตุลาคม หลังการต่อรองและความพยายามยื่นอุทธรณ์ เขาถูกเลื่อนวันที่เนรเทศไปเป็น 15 ธันวาคม เมื่อเข้าใกล้วันนั้น บรรดาฆราวาสลูกวัดของเตอเกชได้ออกมารวมตัวกันหน้าที่พักของเขา และในวันที่ 15 ธันวาคม ได้มีกลุ่มคนจำนวนมากรวมตัวกันเป็นโซ่มนุษย์รอบที่พักของเขา ทำให้ตำรวจไม่สามารถเข้าไปได้ เขาได้ออกมาร้องขอให้ฝูงชนสลายตัว แต่ฝูงชนไม่ยอม ในขณะที่ภรรยาของเขาซึ่งตั้งครรภ์อยู่ได้ล้มป่วยลง และถึงแม้แพทย์จะเข้ามาแนะนำให้พาเธอไปโรงพยาบาล เธอก็ปฏิเสธ ภายหลัง นายกเทศมนตรีได้เดินทางเดินทางมาประกาศแก่ฝูงชนว่าคำสั่งเนรเทศของบาทหลวงได้ถูกยกเลิกไปแล้ว กระนั้นฝูงชนไม่ปักใจเชื่อและเรียกร้องให้แสดงเอกสารเป็นลายลักษณ์อักษร แต่นายกเทศมนตรีไม่สามารถนำมาแสดงได้ตามคำขอ จากการรวมตัวหน้าที่พักได้ขยายใหญ่เป็นการประท้วง กระทั่งในวันที่ 17 ธันวาคม กองทัพได้เริ่มยิงกระสุนจริงใส่ฝูงชน เป็นผลให้มีผู้เสียชีวิตจำนวนหนึ่ง การประท้วงดำเนินไปในตีมีชออาราและกลายมาเป็นหนึ่งในเหตุการณ์สำคัญต่อการสิ้นสุดของระบอบเผด็จการของนีกอลาเอ ชาวูเชสกู ในที่สุด
แหล่งข้อมูลอื่น

Personal site
European Parliament profile
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  กาตาลุญญา  เยอรมนี  สหรัฐ  โรมาเนีย  เนเธอร์แลนด์ 
อื่น ๆ:  IdRef
ฤติก โรศัน

| ฤติก โรศัน |
| --- | --- |
โรศันในปี ค.ศ. 2016
เกิด: Hrithik Roshan Nagrath  (1974-01-10) 10 มกราคม ค.ศ. 1974 (50 ปี) บอมเบย์ รัฐมหาราษฏระ ประเทศอินเดีย
ศิษย์เก่า: Sydenham College
อาชีพ: นักแสดง
ปีปฏิบัติงาน: 1980–ปัจจุบัน
ผลงาน: Full list
คู่สมรส: Sussanne Khan (สมรส 2000; หย่า 2014)
บุตร: 2
บิดามารดา: Rakesh Roshan (บิดา)
ญาติ: ดู Roshan family
รางวัล: รายชื่อทั้งหมด
ฤติก โรศัน (อังกฤษ: Hrithik Roshan; ฮินดี: ऋतिक रोशन; ออกเสียง: [rɪθɪk roʊʃən]; 10 มกราคม พ.ศ. 2517) เป็นนักแสดงชื่อดังจากประเทศอินเดีย เขาได้เข้าวงการบันเทิงตั้งแต่อายุ 6 ปี
หนังเรื่องที่ผ่านมา

Dhoom II เหิรฟ้าท้านรก
Krrish คนพลังพายุ
Bang Bang
แหล่งข้อมูลอื่น

ฤติก โรศัน ที่อินเทอร์เน็ตมูวีเดตาเบส
ฤติก โรศัน ที่รอตเทนโทเมโทส์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  สหรัฐ  ออสเตรเลีย 
ศิลปิน:  มิวสิกเบรนซ์ 
ประชาชน:  Trove 
อื่น ๆ:  IdRef
ลูฟูเติน

| --- | --- |
ที่ตั้งกลุ่มเกาะลูฟูเตินในนอร์เวย์
ภูมิศาสตร์
ที่ตั้ง: เทศมณฑลนูลัน นอร์เวย์
พิกัด: 68°20′N 14°40′E﻿ / ﻿68.333°N 14.667°E﻿ / 68.333; 14.667
กลุ่มเกาะ: ลูฟูเติน
เกาะหลัก: Austvågøy, Vestvågøy, Flakstadøy, Moskenesøy, Værøy, Røst
พื้นที่: 1,227 ตารางกิโลเมตร (474 ตารางไมล์)
การปกครอง
 นอร์เวย์
ประชากรศาสตร์
ประชากร: 24,500 คน
ข้อมูลอื่น ๆ
เว็บไซต์ทางการ: lofoten.info/en
ลูฟูเติน (นอร์เวย์: Lofoten) เป็นกลุ่มเกาะและเขตในเทศมณฑลนูลัน ประเทศนอร์เวย์ ลูฟูเตินเป็นที่รู้จักจากการมีทิวทัศน์อันโดดเด่น มีภูเขาและยอดเขาที่สวยงาม ทะเลเปิดและอ่าวกำบัง ชายหาดและดินแดนที่ยังเข้าไม่ถึง แม้จะอยู่ในวงกลมอาร์กติก แต่กลุ่มเกาะก็ยังเป็นหนึ่งในที่ที่อุณหภูมิสูงที่สุดในโลกในเขตละติจูดสูง
ลุตสก์

| ลุตสก์ |
| --- | --- |
นคร

   ธง ตราอาร์ม
ลุตสก์ที่ตั้งนครลุตสก์ในประเทศยูเครน
พิกัด: 50°45′00″N 25°20′09″E﻿ / ﻿50.75000°N 25.33583°E﻿ / 50.75000; 25.33583
ประเทศ:  ยูเครน
แคว้น: วอลึญ
เขต: ลุตสก์
ก่อตั้ง: ค.ศ. 1085
สิทธิ์ของนคร: ค.ศ. 1432
การปกครอง
 • นายกเทศมนตรี: อีฮอร์ ปอลิชชุก
พื้นที่
 • ทั้งหมด: 42.00 ตร.กม. (16.22 ตร.ไมล์)
ความสูง: 174 เมตร (571 ฟุต)
ประชากร (ค.ศ. 2021)
 • ทั้งหมด: 217,197 คน
 • ความหนาแน่น: 4,830 คน/ตร.กม. (12,500 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 43000
รหัสพื้นที่: +380 332
เว็บไซต์: lutskrada.gov.ua/en
ลุตสก์ (ยูเครน: Луцьк, ออกเสียง: [lutsʲk]; ยิดดิช: לוצק) หรือ วุตสก์ (โปแลนด์: Łuck, ออกเสียง: [wutsk]) เป็นนครริมแม่น้ำสตือร์ ทางภาคตะวันตกเฉียงเหนือของประเทศยูเครน เป็นศูนย์กลางทางการปกครอง ประวัติศาสตร์ วัฒนธรรม และศาสนาของแคว้นวอลึญและศูนย์กลางทางการปกครองของเขตลุตสก์ซึ่งอยู่ในแคว้นเดียวกัน ประมาณกันว่าใน ค.ศ. 2021 นครมีประชากร 217,197 คน
วรตราชัปเปรุมาฬโกยิล (กาญจิปุรัม)

| วรตราชัปเปรุมาฬโกยิล |
| --- | --- |

ศาสนา
ศาสนา: ศาสนาฮินดู
เขต: กาญจิปุรัม
เทพ: พระวิษณุและพระลักษมี
คุณลักษณะ: Temple tank: อนันตตีรถัม
ที่ตั้ง
ที่ตั้ง: กาญจิปุรัม
รัฐ: ทมิฬนาฑู
ประเทศ: อินเดีย
ที่ตั้งในรัฐทมิฬนาฑู
พิกัดภูมิศาสตร์: 12°49′10″N 79°43′29″E﻿ / ﻿12.819417°N 79.724693°E﻿ / 12.819417; 79.724693
สถาปัตยกรรม
ประเภท: ทราวิฑ
ผู้สร้าง: กษัตริย์โจฬะและตัญชาวุรนายก
เสร็จสมบูรณ์: 3rd century
วรตราชัปเปรุมาฬโกยิล (ทมิฬ: வரதராஜப் பெருமாள் கோயில்) หรือ วราธราชาเปรูมลมนเทียร (ฮินดี: वराधराजा पेरूमल मन्दिर) เป็นโบสถ์พราหมณ์ที่สร้างอุทิศแด่พระวิษณุ ตั้งอยู่ในเมืองกาญจิปุรัม รัฐทมิฬนาฑู ประเทศอินเดีย เป็นหนึ่งใน 108 ทิพยเทสัม หรือเทวสถานพระวิษณุทั้ง 108 แห่งที่อาฬวารทั้งสิบสองเคยเสด็จเยือน เทวสถานตั้งอยู่ในย่านชานเมืองของกาญจิปุรัมซึ่งมีเทวสถานพระวิษณุตั้งอยู่อีกหลายแห่ง เชื่อกันว่า รามานุชะ ปราชญ์ฮินดูไวษณวะที่ยิ่งใหญ่ที่สุดองค์หนึ่งของปรัชญาวิษิศตทไวตะ เคยอาศัยอยู่ที่เทวาลัยแห่งนี้
ลูฮันสก์

| ลูฮันสก์ |
| --- | --- |
นคร
   ธง ตราอาร์ม
ลูฮันสก์ที่ตั้งนครลูฮันสก์ในประเทศยูเครน
พิกัด: 48°34′0″N 39°20′0″E﻿ / ﻿48.56667°N 39.33333°E﻿ / 48.56667; 39.33333
ประเทศ (โดยนิตินัย):  ยูเครน
ประเทศ (โดยพฤตินัย):  สาธารณรัฐประชาชนลูฮันสก์
แคว้น: ลูฮันสก์
เขต: นครลูฮันสก์
ก่อตั้ง: ค.ศ. 1795
พื้นที่
 • ทั้งหมด: 257 ตร.กม. (99 ตร.ไมล์)
ความสูง: 105 เมตร (344 ฟุต)
ประชากร (ค.ศ. 2021)
 • ทั้งหมด: 399,559 คน
 • ความหนาแน่น: 1,600 คน/ตร.กม. (4,000 คน/ตร.ไมล์)
รหัสไปรษณีย์: 91000
รหัสพื้นที่: +380 642
ภูมิอากาศ: Dfa
เว็บไซต์: gorod-lugansk.com
ลูฮันสก์ (ยูเครน: Луга́нськ, ออกเสียง: [lʊˈɦɑnʲsʲk] ( ฟังเสียง)) หรือ ลูกันสค์ (รัสเซีย: Луга́нск, ออกเสียง: [lʊˈɡansk]) เดิมมีชื่อว่า โวโรชีลอฟกรัด (รัสเซีย: Ворошиловгра́д; ค.ศ. 1935–1958 และ ค.ศ. 1970–1990) เป็นนครทางตะวันออกของประเทศยูเครนใกล้กับชายแดนประเทศรัสเซีย ตั้งในภูมิภาคดอนบัสซึ่งเป็นกรณีพิพาทในปัจจุบัน ลูฮันสก์เป็นเมืองหลวงและศูนย์กลางการบริหารของสาธารณรัฐประชาชนลูฮันสก์ซึ่งได้รับการสถาปนาใน ค.ศ. 2014 โดยกลุ่มแบ่งแยกดินแดนที่สนับสนุนรัสเซีย ตัวนครลูฮันสก์และพื้นที่โดยรอบเป็นหนึ่งในสมรภูมิหลักในสงครามดอนบัส ลูฮันสก์เป็นศูนย์กลางการบริหารของแคว้นลูฮันสก์จนกระทั่งถูกสาธารณรัฐประชาชนลูฮันสก์ยึดครอง ประมาณกันว่าใน ค.ศ. 2021 นครนี้มีประชากร 399,559 คน
ลิบูแช ฮาแว็ลโกวา

| ลิบูแช ฮาแว็ลโกวา |
| --- | --- |
เกิด: 11 พฤษภาคม ค.ศ. 1924(1924-05-11) แช็สแกบูแยโยวิตแซ ประเทศเชโกสโลวาเกีย
เสียชีวิต: 6 เมษายน ค.ศ. 2017(2017-04-06) (92 ปี) ปราก ประเทศเช็กเกีย
อาชีพ: นักแสดง
ปีปฏิบัติงาน: 1957–2012
ลิบูแช ฮาแว็ลโกวา (เช็ก: Libuše Havelková; 11 พฤษภาคม ค.ศ. 1924 – 6 เมษายน ค.ศ. 2017) เป็นนักแสดงหญิงชาวเช็กเกีย แสดงภาพยนตร์มากถึง 90 เรื่อง ตั้งแต่ปี ค.ศ. 1957 ถึง ค.ศ. 2012
ผลงาน

September Nights (1957)
Closely Watched Trains (1966)
Rosy Dreams (1977)
Jako kníže Rohan (1983)
Babičky dobíjejte přesně! (1984)
แหล่งข้อมูลอื่น

Libuše Havelková ที่อินเทอร์เน็ตมูวีเดตาเบส
วยาส

| วยาส> ส่วนบุคคล |
| --- | --- |
เกิด: กฤษณไทฺวปายนะ
ศาสนา: ศาสนาฮินดู
คู่สมรส: วติกา
บุตร:  ศูกะ (บุตร)  ธฤตราษฎร์, ปาณฑุ และ วิทูร 
บุพการี: ปราศร (บิดา) สัตยวตี (มารดา)
รู้จักจาก: มหาภารตะ
เกียรติยศ: คุรุปูรณิมา (วยาสปูรณิมา)
กฤษณไทฺวปายนะ (สันสกฤต: कृष्णद्वैपायन, อักษรโรมัน: Kṛṣṇadvaipāyana) หรือ วยาสะ (สันสกฤต: व्यासः, อักษรโรมัน: Vyāsaḥ, แปลตรงตัว 'ผู้รวบรวม') หรือ เวทวยาสะ (वेदव्यासः, Veda-vyāsaḥ, "ผู้รวบรวมพระเวท") หรือ ฤๅษีวยาส เป็นฤๅษีในตำนานที่ปรากฏในมหาภารตะ ซึ่งชาวฮินดูถือว่าเป็นผู้ประพันธ์มหาภารตะ และเป็นอวตารของพระวิษณุ นอกจากนี้ยังเชื่อว่าท่านเป็นผู้ประพันธ์มนตร์ในพระเวท, ปุราณะทั้ง 18 เล่ม และพรหมสูตร
ในมหาภารตะระบุว่าท่านเป็นบุตรของสัตยวตีและฤๅษีพรหมินปราศร
เทศกาลคุรุปูรณิมา หรือรู้จักอีกชื่อคือ วยาสปูรณิมา เป็นเทศกาลเฉลิมฉลองฤๅษีวยาสะในฐานะวันคล้ายวันเกิดและวันที่ท่านเริ่มแบ่งพระเวท
ลือซือชันสก์

| ลือซือชันสก์ |
| --- | --- |
นคร
จากบนลงล่าง, จากซ้ายไปขวา: วิทยาลัยอุตสาหกรรมเหมืองแร่แห่งรัฐ, โรงภาพยนตร์เก่า "ออกเตียบร์สกึย", อนุสรณ์สถาน "ปาเมียต", ศิลาจารึกคูร์กัน, พิพิธภัณฑ์การพัฒนาอุตสาหกรรมถ่านหิน, บึงแอลคาไลน์ (สถานที่จัดเก็บของเสียที่เป็นของเหลว)
   ธง ตราอาร์ม
ลือซือชันสก์ที่ตั้งนครลือซือชันสก์ในประเทศยูเครน
พิกัด: 48°55′N 38°24′E﻿ / ﻿48.917°N 38.400°E﻿ / 48.917; 38.400
ประเทศ:  ยูเครน
แคว้น: ลูฮันสก์
เขต: เซียเวียรอดอแนตสก์
ก่อตั้ง: ค.ศ. 1710
สิทธิ์ของนคร: ค.ศ. 1938
พื้นที่
 • ทั้งหมด: 96 ตร.กม. (37 ตร.ไมล์)
ความสูง: 145 เมตร (475.7 ฟุต)
ประชากร (ค.ศ. 2021)
 • ทั้งหมด: 95,031 คน
 • ความหนาแน่น: 1,201.430 คน/ตร.กม. (3,111.69 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 93100–93199
รหัสพื้นที่: +380 6451
ป้ายทะเบียนรถ: BB
ภูมิอากาศ: Dfb
เว็บไซต์: lis.gov.ua
ลือซือชันสก์ (ยูเครน: Лисича́нськ, ออกเสียง: [lɪsɪˈtʃɑnʲsʲk]) หรือ ลีซีชันสค์ (รัสเซีย: Лисича́нск, ออกเสียง: [lʲɪsʲɪˈtɕansk]) เป็นนครในเขตเซียเวียรอดอแนตสก์ของแคว้นลูฮันสก์ ประเทศยูเครน ตั้งอยู่บนฝั่งขวาของแม่น้ำซีแวร์สกึยดอแนตส์ ห่างจากลูฮันสก์ (เมืองหลักของแคว้น) ประมาณ 115 กิโลเมตร มีประชากร 95,031 คน (ประมาณการ ค.ศ. 2021) ก่อน ค.ศ. 2020 ลือซือชันสก์จัดการปกครองในรูปแบบนครสำคัญระดับแคว้น
การบริหารงานของเทศบาลนครลือซือชันสก์ยังครอบคลุมถึงนครนอวอดรูแฌสก์และปรือวิลเลีย พื้นที่นครลือซือชันสก์ร่วมกับนครเซียเวียรอดอแนตสก์, รูบิฌแน, แกรมินนา และเมืองข้างเคียงอื่น ๆ ประกอบเป็นศูนย์กลางชุมชนเมืองและอุตสาหกรรมที่สำคัญแห่งหนึ่งของภูมิภาคดอนบัส โดยมีประชากรประมาณ 353,000 คน (ค.ศ. 2009)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลือซือชันสก์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  อิสราเอล  สหรัฐ 
อื่น ๆ:  สารานุกรมของยูเครนสมัยใหม่
ลุดมิลาแห่งโบฮีเมีย

| นักบุญลุดมิลาแห่งโบฮีเมีย |
| --- | --- |

มรณสักขี
เกิด: ราว ค.ศ. 860 ที่เมืองเมลนิค  ในสาธารณรัฐเช็กปัจจุบัน
เสียชีวิต: 15 กันยายน ค.ศ. 921 ที่ปราสาทเททิน (Tetín)  ในสาธารณรัฐเช็กปัจจุบัน
นิกาย: โรมันคาทอลิก  อีสเทิร์นออร์ทอดอกซ์
สัญลักษณ์: ผ้าคลุมหน้า
องค์อุปถัมภ์: โบฮีเมีย
การฆาตกรรมนักบุญลุมิลา
ลุดมิลา (เช็ก: Ludmila; เสียงอ่านภาษาเช็ก: [ˈludmɪla ]) เป็นนักบุญและมรณสักขีในศาสนาคริสต์ ประสูติราว ค.ศ. 860  ที่เมืองเมลนิคในสาธารณรัฐเช็กปัจจุบัน และสิ้นพระชนม์เมื่อวันที่ 15 กันยายน ค.ศ. 921  ที่ปราสาทเททิน (Tetín)  ในสาธารณรัฐเช็กปัจจุบัน นักบุญลุดมิลาเป็นธิดาของเจ้าชายชาวสลาฟและเป็นพระอัยยิกาของนักบุญวาสลัฟที่ 1 ดยุกแห่งโบฮีเมีย หรือที่รู้จักในสมัญญาว่า “Good King Wenceslaus”
ลุดมิลาเสกสมรสกับบอริวอจที่ 1 ดยุกแห่งโบฮีเมีย (Bořivoj I of Bohemia) ดยุกองค์แรกของโบฮีเมียที่นับถือคริสต์ศาสนา ลุดมิลาและบอริวอจหันมานับถือศาสนาคริสต์เมื่อราวปี ค.ศ. 871 นอกจะเปลี่ยนศาสนาเองแล้วก็ยังพยายามเปลี่ยนศาสนาของชาวโบฮีเมียด้วย แต่ถูกชนนอกศาสนาต่อต้านจนต้องลี้ภัยออกนอกประเทศอยู่ระยะหนึ่ง แต่ในที่สุดก็ได้กลับมาอีกแต่ปกครองต่อมาอีกหลายปีจนปลดเกษียณที่เททินไม้ใกลจากเมืองเบรอน (Beroun)
สปิทติเนฟที่ 1 พระโอรสของลุดมิลาและบอริวอจปกครองโบฮิเมียต่อมาได้เพียงสองปีก็สิ้นพระชนม์ วราติสลัฟที่ 1 น้องของสปิทติเนฟปกครองโบฮิเมียต่อมาจนถึงปี ค.ศ. 921 หลังจากนั้นวาสลัฟ พระโอรสของวราติสลัฟผู้มีอายุได้เพียง 8 ปีก็สืบราชสมบัติต่อมา โดยลุดมิลาเป็นผู้สำเร็จราชการแทนพระองค์
ดราโฮมิรา (Drahomíra) พระมารดาของวาสลัฟริษยาที่พระนางมีอิทธิพลต่อพระโอรสของตนจึงสั่งให้ขุนนางสองคนสังหารลุดมิลาที่เททิน กล่าวกันว่าลุดมิลาถูกรัดคอตายด้วยผ้าคลุมหน้า ตอนแรกพระศพของลุดมิลาถูกฝังไว้ที่โบสถ์เซนต์ไมเคิลที่เททิน แต่ราวก่อนปี ค.ศ. 1100 ก็ถูกย้ายมาที่มหาวิหารนักบุญจอร์จ กรุงปราก สาธารณรัฐเช็ก
นักบุญลุดมิลาแห่งโบฮีเมียเป็นที่นับถือและเป็นนักบุญองค์อุปถัมภ์โบฮีเมียและได้รับการประกาศเป็นนักบุญไม่นานหลังจากที่สิ้นพระชนม์
ดูเพิ่ม

มรณสักขีในศาสนาคริสต์
ลักษยะ เสน

ลักษยะ เสน (ฮินดี: लक्ष्य सेन; เกิดวันที่ 16 สิงหาคม ค.ศ. 2001) เป็นนักแบดมินตันชาวอินเดีย เขาเป็นอดีตเยาวชนมือหนึ่งของโลก โดยได้เหรียญทองในแบดมินตันเยาวชนชิงแชมป์เอเชีย 2018 สาขาชายเดี่ยว และโอลิมปิกเยาวชนฤดูร้อนสาขาทีมผสม เขาได้เหรียญทองแดงในแบดมินตันชิงแชมป์โลก 2021 และรองชนะเลิศในออลอิงแลนด์โอเพน 2022 เสนเข้าเป็นส่วนหนึ่งของทีมชาติอินเดียที่ชนะทอมัสคัพ 2022 และยังชนะเหรียญทองในกีฬาเครือจักรภพ 2022
ชีวิตส่วนตัว

เสนเกิดที่ Rasyara Gaon ในอำเภออัลโมราของรัฐอุตตราขัณฑ์ โดยที่ ดี. เค. เสน พ่อของเขา เป็นผู้ฝึกสอนร่วมกับยู. วิมัล กุมาร ส่วนผู้ฝึกสอนด้านการปรับตัวของเสนคือแพดดี อัปตัน
รางวัล

รางวัลอรชุน: 2022
แหล่งข้อมูลอื่น

ลักษยะ เสน ที่ BWF.tournamentsoftware.com (ในภาษาอังกฤษ)
ลักษยะ เสน ที่ BWFbadminton.com (ในภาษาอังกฤษ)
ลักษยะ เสน ที่ Olympics.com (ในภาษาอังกฤษ)
ลักษยะ เสน ที่ Olympedia (ในภาษาอังกฤษ)
วลาดีมีร์ เชอร์บิซสกี

| วลาดีมีร์ เชอร์บิซสกี  Володи́мир Щерби́цький |
| --- | --- |

เลขาธิการกลางที่หนึ่งแห่งพรรคคอมมิวนิสต์ยูเครน
ดำรงตำแหน่ง 25 พฤษภาคม 1972 – 28 กันยายน 1989
ก่อนหน้า: Petro Shelest
ถัดไป: Vladimir Ivashko
ประธานสภารัฐมนตรีแห่งสาธารณรัฐสังคมนิยมโซเวียตยูเครน
ดำรงตำแหน่ง 23 ตุลาคม 1965 – 25 พฤษภาคม 1972
ก่อนหน้า: Ivan Kazanets
ถัดไป: Oleksandr Liashko
ดำรงตำแหน่ง 28 กุมภาพันธ์ 1961 – 26 มิถุนายน 1963
ก่อนหน้า: Nikifor Kalchenko
ถัดไป: Ivan Kazanets
First Secretary of the Dnipropetrovsk Regional Committee of the Communist Party of Ukraine
ดำรงตำแหน่ง 7 กรกฎาคม 1963 – 23 ตุลาคม 1965
ก่อนหน้า: Nikita Tolubeev
ถัดไป: Oleksiy Vatchenko
ดำรงตำแหน่ง ธันวาคม 1955 – ธันวาคม 1957
ก่อนหน้า: Andrei Kirilenko
ถัดไป: Anton Gayevoy
สมาชิกเต็มของโปลิตบูโรที่ 24,  25, 26 และ 27 แห่งพรรคคอมมิวนิสต์สหภาพโซเวียต
ดำรงตำแหน่ง 9 เมษายน 1971 – 20 กันยายน 1989
Candidate member of the 22nd Politburo
ดำรงตำแหน่ง 6 ธันวาคม 1965 – 8 เมษายน 1966
ดำรงตำแหน่ง 31 ตุลาคม 1961 – 13 ธันวาคม 1963
สมาชิกเต็มของคณะกรรมาธิการกลางที่ 22, 23, 24, 25, 26 และ 27 แห่งพรรคคอมมิวนิสต์สหภาพโซเวียต
ดำรงตำแหน่ง 31 ตุลาคม 1961 – 31 ตุลาคม 1983
 
ข้อมูลส่วนบุคคล
เกิด: 17 กุมภาพันธ์ ค.ศ. 1918(1918-02-17) Verkhnodniprovsk, สาธารณรัฐประชาชนยูเครน
เสียชีวิต: 16 กุมภาพันธ์ 1990 (aged 71) เคียฟ, ยูเครเมีย, สหภาพโซเวียต
เชื้อชาติ: ชาวโซเวียต
พรรคการเมือง: พรรคคอมมิวนิสต์สหภาพโซเวียต

วลาดีมีร์ วาซิลีเยวิช เชอร์บิซสกี (ยูเครน: Володи́мир Васи́льович Щерби́цький; รัสเซีย: Влади́мир Васи́льевич Щерби́цкий; 17 กุมภาพันธ์ ค.ศ. 1918, Verkhnodniprovsk — 16 กุมภาพันธ์ ค.ศ. 1990) เป็นนักการเมืองชาวยูเครนและอดีตเลขาธิการกลางพรรคคอมมิวนิสต์ยูเครนซึ่งเป็นตำแหน่งประมุขแห่งรัฐที่ปกครองยูเครนโดยพฤตินัยในปี ค.ศ. 1972 ถึงปี ค.ศ. 1989
ในช่วงภัยพิบัติเชียร์โนบีลเชอร์บิซสกีเพิกเฉยการแจ้งเตือนจากมอสโกว่าให้งดการฉลองวันแรงงานสากล 1 พฤษภาคม ในเคียฟ แต่ว่าเชอร์บิซสกีให้จัดงานเฉลิมฉลองตามปกติแต่ว่าลดเวลาจาก 3–5 ชั่วโมง เหลือมาเป็น ไม่ถึง 2 ชม ของงานเฉลิมฉลองตามปกติเชอร์บิซสกีเสียชีวิตด้วยโรคปอดบวมในวันที่ 16 กุมภาพันธ์ ค.ศ. 1990 แต่มีบางคนบอกว่าคล้ายการฆ่าตัวตาย